Sverre Wilberg

Sverre Wilberg (født 24. desember 1929 i Fredrikstad, død 19. juli 1996 i Oslo) var en norsk skuespiller, best kjent for sin rolle som kriminalbetjent Hermansen i Olsenbanden-filmene. Han var en stor del av sin karriere ansatt ved Det Norske Teatret.

Teater 
Wilberg ble utdannet ved det kongelige akademiet for drama Royal Academy of Dramatic Art i London mellom 1953 og 1955, og var ansatt ved Trøndelag Teater fra 1955 til 1958. Deretter hadde han oppgaver ved Folketeatret, Chat Noir, Oslo Nye Teater og Fjernsynsteatret. Fra 1971 var han ved Det Norske Teatret, der han spilte i en rekke komedier som blant annet Pære i En midtsommernattsdrøm og som Amor i Geir Sveaas' oppsetning av Holbergs Ulysses von Itachia. Han har også spilt i realistiske stykker som blant annet direktøren i Stiftelsen av Antonio Buero Vallejo, flere Brecht-skikkelser, samt klassikeroppgaver som Kreon i Evripides' Medea. På 1980-tallet gjorde han seg bemerket i som Gud i Goethes Faust og som Claudius i Hamlet. 

Wilberg virket 42 år i norsk teaterliv, og de siste 25 årene var han knyttet til Det Norske Teatret hvor han spilte mer enn 100 forskjellige roller.

Film og TV 
Wilberg filmdebuterte i 1959 i 5 loddrett, og har ved siden av rollen som Hermansen i 12 Olsenbanden-filmer, spilt i Smuglere (1968), Skulle det dukke opp flere lik, er det bare å ringe (1970) og Kamilla og tyven (1988). Han hadde sin siste filmrolle i Markus og Diana fra 1996. På TV har han blant annet vært å se i et par gjesteroller i komiserien Mot i brøstet. Han var også med i episoden Vinterferie av komiserien Fleksnes fataliteter. Episoden har imidlertid aldri blitt vist på TV, men er tilgjengelig på DVD. Mot i brøstet episoden I Søteste Laget som Sverre Wilberg spilte doktor i, har senere blitt dedisert til ham.

Filmografi (film og TV) 
{| class="wikitable" 
|- bgcolor="#CCCCCC" 
! År !! Film !! Rolle 
|- 
| 1996 || Markus og Diana || Kelner
|-
| 1996 || Mot i brøstet (TV-serie) || Doktor
|-
| 1993 || Mot i brøstet (TV-serie) || Doktor 
|-
| 1988 || Kamilla og tyven || Kelner
|-
| 1984 || ... men Olsenbanden var ikke død! || Hermansen
|-
| 1982 || Olsenbandens aller siste kupp || Hermansen
|-
| 1981 || Olsen-bandens flugt over plankeværket || Nordmann
|-
| 1981 || Olsenbanden gir seg aldri || Hermansen
|-
| 1979 || Olsenbanden og Dynamitt-Harry mot nye høyder  || Hermansen
|-
| 1978 || Olsenbanden og Data-Harry sprenger verdensbanken || Hermansen
|-
| 1977 || Olsenbanden og Dynamitt-Harry på sporet || Hermansen
|-
| 1976 || Bør Børson II || Ivar Zolen
|-
| 1976 || "Olsenbanden for full musikk" || Hermansen
|-
| 1975 || Olsenbandens siste bedrifter || Hermansen
|-
| 1975 || Min Marion || Fotografen
|-
| 1974 || Olsenbanden møter Kongen & Knekten || Hermansen
|-
| 1974 || Bør Børson Jr. || Ivar Zolen
|-
| 1973 || To fluer i ett smekk || Streken
|-
| 1973 || Olsenbanden og Dynamitt-Harry går amok || Hermansen
|-
| 1972 || Når villdyret våkner || Colonel
|-
| 1970 || Olsenbanden og Dynamitt-Harry || Hermansen
|-
| 1970 || Skulle det dukke opp flere lik, er det bare å ringe || Politibetjent
|-
| 1969 || Operasjon Egon || Hermansen
|-
| 1968 || De ukjentes marked || 
|-
| 1968 || Bare et liv – Historien om Fridtjof Nansen || 
|-
| 1968 || Smuglere ||
|-
| 1968 || Sus og dus på by'n || Bilhandleren
|-
| 1968 || Mannen som ikke kunne le ||
|-
| 1967 || Martha || Skipsreder Amundsen
|-
| 1966 || Før frostnettene || 
|-
| 1964 || Klokker i måneskinn ||
|-
| 1963 || Vildanden || Lakei
|-
| 1959 || 5 loddrett || Hovmester
|}

 Andre roller 
Han har også hatt roller i NRK radioteateret i God aften, mitt navn er Cox: Den lille heksen, Jokeren som slakteren og i Dickie Dick Dickens'' (hørespill 3) som Mr. Miller.

Referanser

Eksterne lenker 
 
 Dagbladet: Sverre Wilberg er død

Norske skuespillere
Skuespillere i Olsenbanden-filmer
Skuespillere ved Det Norske Teatret
Skuespillere ved Trøndelag Teater
Personer fra Fredrikstad kommune
Personer begravet på Vestre gravlund